Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Lähis-Ida araabiamaad püüavad regionaalses möllus
Iisraeliga julgeolekukoostööd edendada.
EL välispoliitikajuht: EL on valmis oluliseks rolliks
Iisraeli ja palestiinlaste rahukõneluste taaskäivitamisel.
USA president Obama:
Süüria kodusõda ei lõpe tõenäoliselt enne minu ametiaja lõppu.
Araabiamaade esindajad,
kellega Iisraelil pole diplomaatilisi suhteid
kohtusid hiljuti Jordaanias Iisraeli esindajatega.
Iisraeli Raadio raporti järgi
viibisid kohtumisel ka EL ja USA diplomaadid.
Mitmete araabia esindajate sõnul
peab regioon valmistuma julgeolekureaalsuseks,
kus USA mõju on vähenenud.
Nad väljendasid valmisolekut edendada julgeolekukoostööd
sunniitlike araabiamaade ja juudiriigiga.
Samas tõdesid araabiamaade esindajad,
et Iisraeli-palestiinlaste ummikus rahuprotsessi tõttu
on see koostöö võimatu.
EL välispoliitikajuht Mogherini
ütles visiidi eel Iisraeli ja Palestiina aladele sel nädalal,
et status quo jätkumine on välistatud.
Tema avalduse kohaselt on EL valmis oluliseks rolliks
rahuprotsessi taaskäivitamisel,
mis viiks Palestiina riigi rajamiseni.
Mogherini külastab regiooni homme ja ülehomme.
Muuhulgas kohtub ta peaminister Netanyahu
ja PO presidendi Abbasiga.
USA president Obama ütles,
et Washington aitab oma Pärsia lahe araabia liitlasi,
kes on vastamisi tavapärase sõjalise agressiooniga,
kuid õhutab neid ka töötama iseenda kaitseks
vastasseisus ebakonventsionaalsete tülinorijatega
nagu Iraani destabiliseeriv tegevus regioonis.
Pärast haruldast tippkohtumist Pärsia lahe araabia juhtidega
kordas Obama Saudi televõrgule al-Arabiya oma vastuseisu
USA ühepoolsele tegevusele välismaal.
Muretsetakse Iraani tegevuse pärast Liibanonis, Süürias, Jeemenis.
Enamikele araabiamaadele sarnaneb see tuumarelvamurega,
kuid teie mainitud julgeolekukorraldus seda ei puuduta, eks ole?
Tegelikult puudutab. Selles mõttes,
et kui räägime vajadusest ühiste võimete järgi
tegeleda destabiliseeriva tegevuse ja konfliktidega regioonis,
siis mõned neist on otseselt seotud murega Iraani suhtes.
Obama kordas oma positsiooni tuumakõneluste suhtes Iraaniga
ja väljendas lootust, et Teheran muudab oma lähenemist
ja käitub positiivselt.
Pidage meeles, et USA on selgelt väljendanud,
et tuumarelvastatud Iraan oleks hulljulgem ja ohtlikum,
nii et on kõigi huvides kindlustada, et Iraan ei saaks tuumarelva
ja et Iraanile loodaks tee käituda positiivselt
nii kaubanduses, hariduses kui teadusvahetuse vallas.
Loodame, et nad valivad selle tee.
Obama kommenteeris ka Süüria kodusõda,
mis on ÜRO andmeil nõudnud üle 200 000 inimelu, ja ütles,
et see ei lõpe tõenäoliselt enne tema ametiaja lõppu.
Ta nimetas olukorda südantlõhestavaks, kuid ütles,
et Washington üksi poleks kunagi suutnud konflikti lõpetada.
Paljud usuvad, et Süüria on teie Rwanda
ja jääb teid aastaiks kummitama.
200 000 hukkunut, 9 miljonit põgenikku -
21. saj kohutavaim humanitaarkriis.
Kas verevalamine lõpeb enne, kui ametist lahkute, hr president?
Olen aus. Ilmselt mitte.
Süüria olukord on südantlõhestav, kuid äärmiselt keeruline.
Mind kummitavad raskused ja inimohvrid -
võtan seda väga tõsiselt,
kuid analoogia Rwandaga eeldab,
et USA oleks mingi kiire sekkumisega suutnud need probleemid ära hoida.
See kodusõda on riigis,
kus hädad on kestnud pikka aega.
Seda ei algatanud USA
ja USA poleks suutnud seda peatada.
Ütlesin tippkohtumisel väga otseselt,
et liiga tihti omistatakse Lähis-Idas
kõik USA-le.
Süürias peaksid meie jõupingutused
olema osa laiemast rahvusvahelisest koalitsioonist.
Ja viimaks - sõjaline lahendus pole lahendus.
Iisraeli rahandusminister Moshe Kahlon
ütles ministeeriumi esimesel koosolekul,
et konkurentsi suurendamine majanduses ja panganduses
ning ka eluasemehindade alandamine
on tema majanduspoliitika prioriteedid.
Rahandusministeeriumi esimene koosolek keskendub teemadele,
mida olen toetanud kogu valimiskampaania vältel.
Need on eluasemekriis, pankade konkurents rahaturul
ja majandus üldiselt, sest minu arusaama järgi
on konkurents tarbija parim sõber.
Vähese konkurentsi tõttu maksavad iisraellased palju rohkem:
monopolimaks, vähese konkurentsi maks.
Ja minu kahetsuseks -
mida nõrgemad inimesed, seda rohkem nad pangas maksavad
ja mida tugevamad, seda vähem.
Nii halduskuludes, teenustasudes ja kõigis elu aspektides.
Seda kõike tuleb kärpida. Neile moonutustele tuleb piir panna.
Minister Kahloni majanduspoliitika pole üllatus, kuna ta sai kangelaseks,
kui lõi 2012. a sideministrina mobiiltelefonide turul konkurentsi.
Tulemuseks olid piiramatud kõne- ja sms-paketid
vaid 7 euro eest kuus.
Tema valimisplatvorm
põhines üsknes teiste põhikaupade kulude alandamisel,
eriti eluasemeturul, kus hinnad on alates 2007. a pea kahekordistunud
tänu madalatele intressidele
ja pakkumisele, mis ei suutnud nõudlusega sammu pidada.
Ta ütles kuid, et tahab valitsuses üksnes rahandusministriportfelli.
Tema uus partei Kulanu võitis valimistel 10 kohta
ja sai üheks kaalukeeleks Netanyahu koalitsioonivalitsuses.
Kahloni sõnul andis ta ministeeriumi personalile juba käsu
tegeleda eluasemekriisiga, kus noorpered ei suuda kortereid osta,
ja suurendada konkurentsi pangandussektoris.
Eilsel kohtumisel ministeeriumi ametnikega
nägin valmis plaane, ja kantsler esitas reformide nimekirja,
millest isegi 15% täitmisel kasvaks riigis majandus.
Rahandusministri esimene töökoosolek langes kokku
pettumustvalmistavate uudistega Iisraeli majanduse kohta.
Esimese kvartali ülevaates kasvas SKP vaid 2,5 protsenti
oodatud 3,3% asemel.
Aitäh vaatamast!
Tahaksin tänada kõiki, kes on teinud annetusi
TV7 Iisraeli Uudistele ja Jeruusalemma Stuudiole.
Jääge pärast saadet meiega,
sest algab otseülekanne Jeruusalemma ja regiooni teemadel.
Olen Jonathan Hessen. Kena õhtut!
TV7 Iisraeli Uudised on taas eetris homme.
Tõlge: Monika Jaaguri